OŠ GRIGORA VITEZA

ZAGREB, KRUGE 46

KLASA: 007-04/25-04/05

URBROJ: 251-202-25-1

ZAGREB, 19. 2. 2025.

**Zapisnik s 36. sjednice Školskog odbora**

**održane 19. veljače 2025. u 18.30 sati**

Sjednici prisustvuju članovi Školskog odbora: Slavica Šimić, Maja Vunderl Pasarić (predsjednica), Ivana Božić Valkaj, Daša Vrzić, Slobodan Mihailica i Martina Čoga Pogačić.

Odsutni članovi: Tanja Jurin,

Ostali nazočni: Vlatka Kovač (ravnateljica).

Sjednica je započela u 18:30 sati, a predsjednica ŠO predložila je sljedeći

Dnevni red:

1. Verifikacija zapisnika 35. sjednice ŠO OŠ Grigora Viteza održane 27.1.2025. godine
2. Suglasnost za upućivanje na Medicinu rada trudne djelatnice
3. Suglasnost za ponavljanje javnog poziva za uređenje učionice 22 na drugom katu
4. Razno

Dnevni red je jednoglasno usvojen.

Ad 1.)

Verificiran je zapisnik s 35. sjednice održane 27. 1. 2025. godine.

Ad 2.)

Suglasnost za upućivanje na medicinu rada trudne djelatnice- ravnateljica je obavijestila članove školskog odbora da imamo trudnu djelatnicu koja radi na radnom mjestu pomoćnika u nastavi. Djelatnica je zatražila da joj se odobri korištenje dopusta trudne djelatnice. Slijedeći korak je da ju škola mora uputiti na medicinu rada za taj postupak je potrebna vaša suglasnost.

Dana je suglasnost da se trudna djelatnica uputi na medicinu rada.

Vunderl Pasarić je naglasila da je razred u kojem djelatnica radi dosta nemiran, nepredvidljiv, impulzivan te da postoji nepredvidljivih udaraca što nikako nije dobro i sigurno za djelatnicu.

Ravnateljica je procijenila da postoji rizik izloženosti udarcima u razredu, te je predložila da se djelatnica uputi na korištenje prava trudne radnice.

Školski odbor je dao suglasnost za upućivanje djelatnice na korištenje prava dopusta trudne radnice.

Ad 3.)

Suglasnost za ponavljanje javnog poziva za uređenje učionice 22 na drugom katu - Školski odbor dao je suglasnost za ponavljanje javnog poziva za uređenje učionice 22 na drugom katu, budući da je prethodni poziv poništen zbog dodatnih radova koji će se obaviti u učionici. Uz suglasnost Gradskog ureda, osim zamjene parketa u planu je i bojanje zidova i postavljanje vodovodnih i odvodnih instalacija za kompletno uređenje učionice koja će postati kabinet za nastavu biologije, kemije i fizike.

Ad 4.)

Razno

Iduća sjednica školskog odbora dogovorena je za 27.2.2025. s početkom u 18,00 sati

Sjednica je završila u 19:05 sati.

Zaključci s 36. sjednice Školskog odbora:

- verificiran je zapisnik s 35. sjednice Školskog odbora

- suglasnost da se trudna djelatnica uputi na medicinu rada

- suglasnost za upućivanje djelatnice na korištenje prava dopusta trudne radnice

- suglasnost za ponavljanje javnog poziva za uređenje učionice 22 na drugom katu

Zapisnik sastavila: Predsjednica ŠO:

Martina Čoga Pogačić, tajnica Maja Vunderl Pasarić

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_